GoRed átakið miðar að því að fræða konur um áhættuþætti og einkenni hjarta - og æðasjúkdóma . Mosfellsbær tekur virkan þátt í átakinu með því að vekja athygli á verkefninu og hvetja starfsmenn bæjarins til að klæðast rauðu föstudaginn 19. febrúar . Hjarta - og æðasjúkdómar eru algengasta dánarorsök kvenna á Íslandi líkt og annarsstaðar í heiminum . GoRed átakið miðar að því að fræða konur um áhættuþætti og einkenni hjarta - og æðasjúkdóma og hvernig draga megi úr líkum á þessum sjúkdómum . Mosfellsbær tekur virkan þátt í átakinu með því að vekja athygli á verkefninu og hvetja starfsmenn bæjarins til að klæðast rauðu föstudaginn 19. febrúar . Alheimsátak á vegum World Heart Federation GoRed átakið er alheimsátak á vegum World Heart Federation og hófst á Íslandi árið 2009 . Um er að ræða samstarfsverkefni Hjartaverndar , Hjartaheilla , Heilaheilla og fagdeildar hjartahjúkrunarfræðinga . Verndari átaksins hér á landi er Ingibjörg Pálmadóttir , fyrrum heilbrigðisráðherra . Formaður stjórnar GoRed er Þórdís Jóna Hrafnkelsdóttir sérfræðingur í hjartalækningum . Aukin vitund og þekking Konur eru oft ekki meðvitaðar um eigin áhættu og áhættuþætti . Samkvæmt rannsóknum Hjartaverndar eykst tíðni áhættuþátta hjá konum eftir 50 ára aldur , og má þar nefna hækkaðan blóðþrýsting , hátt kólesteról , sykursýki og ofþyngd . Jákvætt er að verulega hefur dregið úr reykingum á Íslandi en reykingar eru mjög stór áhættuþáttur hjarta - og æðasjúkdóma , ekki síst hjá konum . Með hollu mataræði og reglubundinni hreyfingu má hafa áhrif á flesta áhættuþætti hjarta - og æðasjúkdóma . Það eru einungis fáein ár síðan farið var að leggja áherslu á að miðla sérstaklega upplýsingum til kvenna og heilbrigðisfagfólks um hve tíðni hjarta - og æðasjúkdóma er há hjá konum . Mikilvægt er að upplýsa konur um fyrstu einkenni hjarta - og heilaæðasjúkdóma til að geta brugðist skjótt við . Hér má sjá Facebook síðu átaksins og eru allir hvattir til að senda inn mynd af sér í rauðu á morgun , föstudaginn 19. febrúar , sem er hinn opinberi dagur GoRed átaksins . Fræðslu - og skemmtidagskrá - vitundarvakning um konur og hjartasjúkdóma 21. febrúar . Iðnó þar sem hjartað slær á konudaginn 21. febrúar kl. 13 . - 15 . Húsið opnar 12:40 . Haukur Heiðar Ingólfsson leikur á píanó , Þórdís Jóna Hrafnkelsdóttir formaður GoRed býður fólk velkomið . FYRIRLESTRAR ” Hjartavænt fæði - er það til ? ” Ólöf Guðný Geirsdóttir , næringarfræðingur ” Hjartað , lífstíllinn og Hamingjan ” Erla Gerður Sveinsdóttir , heimilislæknir ” Skiptir máli að hjartað slái í takt ? ” Hilma Hólm , hjartalæknir